Մարմաշեն համայնքի ղեկավար Կարեն Արշակյանի շնորհավորական ուղերձը հունիսի 1-ի առթիվ:

Սիրելի՛ փոքրիկներ, սրտանց շնորհավորում եմ ձեզ Երեխաների իրավունքների պաշտպանության միջազգային օրվա առիթով:

Ձեր անկեղծությամբ եւ անմիջականությամբ դուք ջերմացնում եք մարդկանց սրտերը` հրճվանքի եւ գոհունակության պահեր պարգեւելով ձեր ծնողներին, տատիկներին ու պապիկներին: Բոլորիս ցանկությունն է, որ դուք ապահով մանկություն ունենաք, ապրեք անհոգ կյանքով և հասնեք Ձեր երազանքներին:

Երեխաների նկատմամբ առանձնահատուկ սերն ու ջերմությունը մեր ժողովրդի հոգեւոր նկարագրի և ներաշխարհի անբաժանելի մասն են, որոնք դրսևորվում են ամեն օր:

Յուրաքանչյուր երեխա երջանիկ լինելու իրավունք ունի, ինչն ապահովելը բոլորիս՝ պետության, տեղական իշխանությունների, հասարակության և ընտանիքի խնդիրն է:  
ՏԻՄ մարմիններն առավելագույնս ընդգրկված են երեխաների կրթության և դաստիարակության գործընթացում:

Երեխաների պաշտպանության միջազգային օրվա առթիվ եւս մեկ անգամ ջերմ շնորհավորանքներս եմ հղում բոլոր փոքրիկներին՝ մաղթելով առողջություն և անամպ երկինք: Ցանկանում եմ, որ ունենաք անհոգ մանկություն, արժանապատիվ ու բարեկեցիկ ապագա:  
Եղե՛ք առողջ ու երջանիկ: